Administrația locală va începe construcţia unui nou CET, cu o tehnologie avansată care va reduce costurile pentru constănțeni cu aproape jumătate față de ceea ce plătesc în acest moment.
Primăria Constanţa a semnat recent contractul de proiectare și execuție a noului CET. Proiectul este primul din țară care a fost depus la Ministerul Economiei pentru finanțare prin Planul Național de Redresare și Reziliență.
"Va produce 50 MW de energie electrică pe care îi va injecta în sistemul naţional de distribuţie şi agentul termic are rolul secundar în procesul ăsta şi este folosit pentru încălzirea locuinţelor, ca sursă termică pentru locuinţe", a spus Vergil Chițac, primar Municipiul Constanța.
Noua Centrală Electro-Termică vă reduce semnificativ consumul de combustibili, costurile și cheltuielile de operare. Vă creşte accesibilitatea populației la sistemul centralizat de încălzire și vă reduce consumul de energie primară și, automat, poluarea.
"Emisiile de CO2 vor scădea și mai mult, odată prin eficiența motoarelor tehnice și în al doilea-lea rând prin bland-ul de hidrogen cu gaze naturale, care va scădea emisiile de CO2, deci un cost foarte bun de operare a noii investiții", a precizat George Niculescu, preşedinte ANRE.
"Ne așteptăm ca mare parte dintre cei care s-au debranșat, dar și clădirile noi, să solicite branșarea la sistemul municipal de termoficare și cu cât vor fi mai mulți consumatori, efectul asupra scăderii prețului este mai mare", Liviu Popa, director SC TERMOFICARE SA
Valoarea contractului de proiectare și execuție a lucrării depăşeşte 580 de mii de lei fără TVA, iar termenul de finalizare este decembrie 2025.